《寄题高仲一殿撰识山堂长韵》
宋代·周必大

买山老山间，乃识山之容。
爱山无古今，此论谁非同。
仇仙来匡无，一转语独工。
不识山面目，只缘在山中。
譬之尘漠漠，又如水溶溶。
人鱼居其间，孰识碍与通。
我昔少年日，自携七尺筇。
盘旋山南北，憩息林西东。
朝看山之横，暮看山之纵。
贪多眼为乏，陟险足已慵。
拱揖且不暇，赏识良自蒙。
方悟白司马，草堂对穹隆。
彼既若献状，此亦如发蒙。
秀甲天下山，至言出心胸。
今君欲继之，筑堂会奇峰。
何尝远城市，而能日迎逢。
山形不动体，山色含真空。
风云有蓄泄，气象无终穷。
雨馀四面翠，日丽千仞红。
氤氲香炉烟，挺拔双剑锋。
最爱五老人，崚嶒美所钟。
可望不可即，有意容相从。
罗列皆儿孙，几席次第供。
山虽跨两邦，兹焉实长雄。
不为堂上客，讵信山有宗。
寄语游山者，毋徒走憧憧。

作者简介：周必大（1126年8月15日—1204年10月25日），字子充，一字洪道，自号平园老叟。原籍管城（今河南郑州），至祖父周诜时居吉州无陵（今江西省吉安县永和镇周家村）。南宋著名政治家、文学家，“无陵四忠”之一。开禧三年（1207年），赐谥文忠，宁宗亲书“忠文耆德之碑”。周必大工文词，为南宋文坛盟主。与陆游、范成大、杨万里等都有很深的交情。著有《省斋文稿》、《平园集》等80余种，共200卷。